CELEX: 62014TA0075
Language: el
Date: 2017-11-16 00:00:00
Title: Υπόθεση T-75/14: Απόφαση του Γενικού Δικαστηρίου της 16ης Νοεμβρίου 2017 — USFSPEI κατά Κοινοβουλίου και Συμβουλίου [Προσφυγή ακυρώσεως — Προθεσμία ασκήσεως προσφυγής — Απαράδεκτο — Εξωσυμβατική ευθύνη — Αναθεώρηση/μεταρρύθμιση του ΚΥΚ και του ΚΛΠ/καθεστώτος που εφαρμόζεται επί του λοιπού προσωπικού — Κανονισμός (ΕΕ, Ευρατόμ) 1023/2013 — Παραβάσεις/παρατυπίες κατά τη διάρκεια της διαδικασίας εκδόσεως των πράξεων αυτών — Παράλειψη διαβουλεύσεως με την επιτροπή ΚΥΚ/κανονισμού υπηρεσιακής καταστάσεως και τις συνδικαλιστικές οργανώσεις — Κατάφωρη παράβαση κανόνα δικαίου που απονέμει δικαιώματα στους ιδιώτες]

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/25
            
         Απόφαση του Γενικού Δικαστηρίου της 16ης Νοεμβρίου 2017 — USFSPEI κατά Κοινοβουλίου και Συμβουλίου
   (Υπόθεση T-75/14) (1)
   
   ([Προσφυγή ακυρώσεως - Προθεσμία ασκήσεως προσφυγής - Απαράδεκτο - Εξωσυμβατική ευθύνη - Αναθεώρηση/μεταρρύθμιση του ΚΥΚ και του ΚΛΠ/καθεστώτος που εφαρμόζεται επί του λοιπού προσωπικού - Κανονισμός (ΕΕ, Ευρατόμ) 1023/2013 - Παραβάσεις/παρατυπίες κατά τη διάρκεια της διαδικασίας εκδόσεως των πράξεων αυτών - Παράλειψη διαβουλεύσεως με την επιτροπή ΚΥΚ/κανονισμού υπηρεσιακής καταστάσεως και τις συνδικαλιστικές οργανώσεις - Κατάφωρη παράβαση κανόνα δικαίου που απονέμει δικαιώματα στους ιδιώτες])
   (2018/C 005/33)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: Union syndicale fédérale des services publics européens και internationaux (USFSPEI) (Βρυξέλλες, Βέλγιο) (εκπρόσωποι: αρχικώς J.-N. Louis και D. de Abreu Caldas, στη συνέχεια, J.-N. Louis, δικηγόροι)
   
      Καθών-εναγομένων: Ευρωπαϊκό Κοινοβούλιο (εκπρόσωποι: Α. Τρουπιώτης και E. Tavena) και Συμβούλιο της Ευρωπαϊκής Ένωσης (εκπρόσωποι: αρχικώς M. Bauer και A. Bisch, στη συνέχεια M. Bauer και M. Veiga)
   
      Παρεμβαίνουσα υπέρ των καθών-εναγομένων: Ευρωπαϊκή Επιτροπή (εκπρόσωποι: αρχικώς G. Gattinara και J. Currall, στη συνέχεια G. Gattinara και G. Berscheid)
   
      Αντικείμενο
   
   Αφενός, προσφυγή βάσει του άρθρου 263 ΣΛΕΕ για την ακύρωση του άρθρου 1, παράγραφοι 27, 32, 46, 61, παράγραφος 64, στοιχείο β', παράγραφος 65, στοιχείο β', και παράγραφος 67, στοιχείο δ', του κανονισμού (ΕΕ, Ευρατόμ) 1023/2013 του Ευρωπαϊκού Κοινοβουλίου και του Συμβουλίου, της 22ας Οκτωβρίου 2013, για την τροποποίηση του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, καθώς και του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (ΕΕ 2013, L 287, σ. 15), και, αφετέρου, αγωγή βάσει του άρθρου 268 ΣΛΕΕ προς αποκατάσταση της ζημίας την οποία φέρεται ότι υπέστη η προσφεύγουσα-ενάγουσα κατόπιν της εκδόσεως του κανονισμού 1023/2013 κατά παράβαση της συμφωνίας περί μεταρρυθμίσεως του 2004, των άρθρων 12 και 27 του Χάρτη των Θεμελιωδών Δικαιωμάτων της Ευρωπαϊκής Ένωσης, του άρθρου 10 του ΚΥΚ και της διαδικασίας συνεννοήσεως την οποία προβλέπει η απόφαση του Συμβουλίου της 23ης Ιουνίου 1981.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Union syndicale fédérale des services publics européens et internationaux (USFSPEI) φέρει, πέραν των δικαστικών εξόδων της, και τα δικαστικά έξοδα του Ευρωπαϊκού Κοινοβουλίου και του Συμβουλίου της Ευρωπαϊκής Ένωσης.
            
         
               3)
            
            
               Η Ευρωπαϊκή Επιτροπή φέρει τα δικαστικά έξοδά της.
            
         
      (1)  EE C 194 της 24.6.2014.